Truḥ ɣer tala akked warraw-is tettru, teqqar: «Hatah tura yeǧǧa-iyi-d aksum nekk ččiɣ-t, amek ara xedmeɣ? Ad zluɣ taqcict ad iyi-d-tettagem di tala, ad zluɣ aqcic ad iyi-d-ixeddem si fransa, amek ara xedmeɣ a yemma!», taqcict-nni tenna-as: «Xaṭi a yemma ur yizellu ara, nekki ad xedmeɣ fell-am», aqcic-nni yenna-as: «Nekki ad ruḥeɣ ɣer fransa ad xedmeɣ fellam, ad zewǧeɣ ad txeddem fell-am tmeṭṭut-iw». Tenna-asen: «Ad awen-iniɣ azlet zzit-d yuk i tala-agi win i d-yewwḍen d amenzu ad t-zluɣ». Aqcic-nni d aԑeggun yewweḍ-d d amenzu tezla-t, tekkes-as ifassen, iḍarren, aqerru teǧǧa kan aԑebbuḍ-is. Truḥ tecɣel teger-it ɣer teccuyt, mbeԑd taqcict-nni teẓra d gma-s, tenna-as: «Amek ara xedmeɣ ad ččeɣ aksum n gma!», argaz ur ifaq ara yenna-as: «A tameṭṭut anda yella uqcic?», Tenna-as: «Iṛuḥ ɣer xwalis», yenna-as: «Teqqimeḍ almi d assa tceyԑeṭ ɣer xwal-is», tenna-as: «Ečč kan a yargaz axxam n xwal-is yal lxir yugar fell-asen». Tenna-asen teqcict-nni: «Nekk win yeččan aksum ad iyi-d-iḍegger iɣes», win yeččan iḍegger-as iɣes, tejmeԑ-d yuk iɣsan-nni teger-iten daxel n tcekkart, tegger-iten ddew tɣalaḍt, yal ima ara tṛuḥ ad tessefqed fell-asen ad texzer ad taf d iɣsan, abrid tessefqed tufa uɣalen d afrux, yufeg.